IKTATÓSZÁM: 7/2-40/2021 TÁRGY:Az Integrált nappali szociális intézmény Pécs-vasas, D u. 2. számú telephellyel kapcsolatos további döntések meghozatala

Melléklet:1 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2021. november 23.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: bodorné lux viktória szociális és gyermekjóléti ügyintéző

ELŐADÓ:Pfeffer József elnök

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A Pécsi Többcélú Agglomerációs Társulás fenntartásában működő Integrált Nappali Szociális Intézmény működési engedélyének módosításáról a Társulási Tanács 12/2021. (IV.15.) számú határozatában döntött azzal, hogy a 7691 Pécs-Vasas, D. u. 2. szám alatti telephely és az ott biztosított idősek nappali ellátása szolgáltatást megszünteti, és a szociális alapszolgáltatásokat a továbbiakban egy új telephelyen, a 7691 Pécs, B. u. 1/1. sz. alatti ingatlanban biztosítja a továbbiakban.

A Pécsi Többcélú Agglomerációs Társulás fenntartásában működő Integrált Nappali Szociális Intézmény (INSZI) pécsi szolgáltatásainak székhelye és telephelyei Pécs Megyei Jogú Város Önkormányzatának tulajdonában lévő ingatlanok.

A nemzeti vagyonról szóló 2011. évi CXCVI. törvény 11. § (13) bekezdése alapján a nemzeti vagyon ingyenesen kizárólag közfeladat ellátása céljából, a közfeladat ellátásához szükséges mértékben hasznosítható.

Az Önkormányzat vagyonával kapcsolatos tulajdonosi jogok gyakorlásának szabályairól szóló 11/2012.(II.24.) önkormányzati rendelet 13. § (1) bekezdés d) pontja szerint az önkormányzati vagyon használói az önkormányzati társulások is lehetnek. A 23. § (2) bekezdés a) pontja és (5) bekezdés b) pontja alapján az Önkormányzat vagyontárgyait ingyenesen használatba adhatja olyan közfeladat ellátás (pl. szociális tevékenység) céljából, mely a város érdekeit is szolgálja.

Ennek alapján jött létre 2018. január 1. napjától a 07-7/397-74/2017 szám alatt megkötött Használati szerződés, melynek keretében a Társulás használatba kapta Pécs Megyei Jogú Város Önkormányzatától az INSZI feladatellátásához szükséges ingatlanokat.

A 46831/1 helyrajzi számú, 7691 Pécs-Vasas, D. u. 2. szám alatti telephely funkciójának megszűnése okán szükséges, hogy a Társulás a használatból visszaadja az ingatlant Pécs Megyei Jogú Város Önkormányzata, mint tulajdonos részére, melyhez módosítani kell a fentiekben említett használati szerződést. Szükséges továbbá az említett ingatlanon a használati jog törlésének kérelmezése is.

Kérem a Tisztelt Társulási Tanácsot, hogy döntsön a Használati Szerződés fentiek szerinti módosításáról.

Pécs, 2021. október 26.

**Pfeffer József**

**elnök**